

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska 58, 1000 Ljubljana

T: 01 420 44 88

F: 01 420 44 83

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:**

Paloma, higienski papirji, d. d., Sladki Vrh 1, 2214 Sladki Vrh

**Naprava / lokacija:**

Naprava za proizvodnjo papirja in lepenke s proizvodnjo zmogljivostjo 251

ton na dan in kurilna naprava zmogljivosti 59,4 MW vhodne toplotne moči na lokaciji Sladki Vrh 1,

2214 Sladki Vrh**.**

**Datum pregleda:**

29. 10. 2019

**Usklajenost z OVD:**

Na inšpekcijskem pregledu dne 29. 10. 2019 je bilo ugotovljeno, da zavezanec zagotavlja izvajanje

predpisanih obratovalnih monitoringov v zvezi z emisijami snovi v zrak, emisijami snovi in toplote

pri odvajanju odpadnih vod in emisijami hrupa v okolje ter ustrezno poroča o opravljenih meritvah.

Pri ravnanju z odpadki so upoštevana določila predpisov. Zavezanec ima Načrt ravnanja z odpadki

iz leta 2019.Zavezanec poroča o ravnanju z odpadki kot povzročitelj odpadkov in kot predelovalec

odpadkov. Zavezanec od marca 2020 dalje ne bo več prevzemal odpadkov.

Zavezanec upravlja tudi s skladiščem nevarnih tekočin, za katerega zagotavlja predpisane ukrepe

za preprečevanje iztekanja.

Zavezanec ravna z opremo, ki vsebuje ozonu škodljive snovi in toplogredne pline na predpisan

način in je izvedel preverjanje uhajanja s strani pooblaščenega izvajalca.

Glede na izkazana poročila o obratovalnem monitoringu emisij hrupa v okolje in emisij snovi v

zrak ni bilo ugotovljenih preseganj mejnih vrednosti**.**

Emisije snovi v vode – skupna čistilna naprava odpadnih vod ne povzroča čezmerne obremenitve

okolja glede na izdano okoljevarstveno dovoljenje.

Zavezanec že izvaja zahteve iz zadnje spremembe OVD št. 35406-4/2018-22 z dne 28. 6. 2019,

ki se nanašajo na monitoring fosforja in dušika v biomasi na vrhu aeracijskih bazenov,

koncentracijo amoniaka in ortofosfata na izstopu iz skupne čistilne naprave in tedenskega

pregleda biomase*.*

Ostale zahteve iz zadnje spremembe OVD št. 35406-4/2018-22 z dne 28. 6. 2019 glede emisij v

vode niso bile predmet nadzora, saj prilagoditveni rok še ni potekel.

**Zaključki / naslednje aktivnosti:**

Naslednji redni inšpekcijski pregled je predviden v skladu s planom Inšpektorata RS za okolje in

prostor.